En aquests moments s'està treballant en un programa per organitzar totes les tasques necessàries per establir la tornada a l'activitat.
Aquest àmbit, que s'anirà desenvolupant de manera progressiva, haurà d'incloure, com a mínim els següents aspectes, en els quals ja hi ha equips treballant-hi.
Tots aquests programes s'estan treballant i s'aniran ampliant en la mesura que es vagin aclarint els horitzons de desconfinament, de represa de l'activitat esglaonada i de tornada a la normalitat.
Però cal que aquests passos estiguin ben pensats, acordats amb els sectors i programats per quan les autoritats sanitàries estableixin.
D'acord amb les instruccions dictades pel Comitè tècnic del Pla PROCICAT, el Departament de Cultura elabora les estratègies de desconfinament i de represa de l'activitat que afecten els sectors culturals, i col·labora en l'establiment de les mesures de seguretat que han de ser aplicades.
Els primers mesos de la crisi sociosanitària ocasionada per la COVID-19, el PROCICAT va aprovar els tres plans sectorials de desconfinament següents:
Amb l'inici del període de represa, i per tal de donar compliment a la RESOLUCIÓ SLT/1429/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2, el Departament va elaborar nou plans de represa del sector cultural que, posteriorment, van ser aprovats pel PROCICAT:
Així mateix, s'han aprovat els plans de reincorporació progressiva a la fase de represa dels treballadors del Departament de Cultura i de les entitats del sector públic adscrites al Departament:
Davant la incertesa sobre l'evolució de la pandèmia en els propers mesos, aquests plans s'actualitzaran en funció de l'evolució de la crisi sanitària, d'acord amb les instruccions o directrius de l'autoritat sanitària i el PROCICAT.
En el llistat lateral, trobareu els plans sectorials esmentats així com el pla estratègic del Dia del Llibre i de la Rosa, que enguany es va celebrar el 23 de juliol.
Elaborat pel Departament de Cultura, amb la col·laboració de la Cambra del Llibre de Catalunya i del Gremi de Floristes de Catalunya, i aprovat posteriorment pel PROCICAT, aquest pla recull diversos escenaris possibles, la logística i les mesures de seguretat que es van aplicar durant la celebració.
Recomanacions de la Direcció General del Patrimoni Cultural
Un cop implementades les accions vinculades al rescat del sector cultural, el Departament posarà en marxa accions adreçades a la reactivació de l'activitat establint una priorització d'aquelles accions o aquelles línies d'ajut que vagin més adreçades a la generació d'activitat i al retorn a la normalitat i que, en definitiva, generin més valor afegit per a les persones que treballen en la cultura i que ajudin a enfortir un altre cop empreses i entitats.
En paral·lel i, igualment amb l'objectiu d'una represa de l'activitat al més ràpida possible, es plantejarà un paquet d'accions adreçades a promoure el retorn del públic als esdeveniments culturals, a promoure el consum, a la lluita contra la pirateria i al suport a campanyes i accions de comunicació que vagin en línia dels objectius esmentats.
El Pla de comunicació contindrà: